stanford-oval/wikipedia huggingface dataset:
ISO 3166-2:EE
Koodit

Koodin ensimmäinen osa on ISO 3166-1 -standardin mukainen Viron maakoodi "EE" ja toinen osa on aluekohtainen numero.
| Koodi | Maakunta |
| --- | --- |
EE-37: Harjumaa
EE-39: Hiiumaa
EE-44: Ida-Virumaa
EE-49: Jõgevamaa
EE-51: Järvamaa
EE-57: Läänemaa
EE-59: Lääne-Virumaa
EE-65: Põlvamaa
EE-67: Pärnumaa
EE-70: Raplamaa
EE-74: Saaremaa
EE-78: Tartumaa
EE-82: Valgamaa
EE-84: Viljandimaa
EE-86: Võrumaa
ISO 3166-2:CN

Kiinan maakunnat ja muut vastaavan tason hallintoalueet.
ISO 3166-2:CN on ISO-standardointijärjestön standardi, joka määrittää geokoodit Kiinalle. ISO 3166-2:CN on ISO 3166-2 -standardin osajoukko, joka määrittää 23 maakunnan, viiden autonomisen alueen, neljän itsehallinnollisen kaupungin ja kahden erityishallintoalueen (Hongkong ja Macao) koodit.
Koodit

Koodin ensimmäinen osa on ISO 3166-1 -standardin mukainen Kiinan maakoodi ”CN”. Toinen osa on aluekohtainen kaksikirjaiminen tunnus.
| Koodi | Alue | Tyyppi |
| --- | --- | --- |
| CN-AH | Anhui | maakunta |
| CN-BJ | Peking | itsehallinnollinen kunta |
| CN-CQ | Chongqing | itsehallinnollinen kunta |
| CN-FJ | Fujian | maakunta |
| CN-GD | Guangdong | maakunta |
| CN-GS | Gansu | maakunta |
| CN-GX | Guangxi | autonominen alue |
| CN-GZ | Guizhou | maakunta |
| CN-HA | Henan | maakunta |
| CN-HB | Hubei | maakunta |
| CN-HE | Hebei | maakunta |
| CN-HI | Hainan | maakunta |
| CN-HK | Hongkong | erityishallintoalue |
| CN-HL | Heilongjiang | maakunta |
| CN-HN | Hunan | maakunta |
| CN-JL | Jilin | maakunta |
| CN-JS | Jiangsu | maakunta |
| CN-JX | Jiangxi | maakunta |
| CN-LN | Liaoning | maakunta |
| CN-MO | Macao | erityishallintoalue |
| CN-NM | Sisä-Mongolia | autonominen alue |
| CN-NX | Ningxia | autonominen alue |
| CN-QH | Qinghai | maakunta |
| CN-SC | Sichuan | maakunta |
| CN-SD | Shandong | maakunta |
| CN-SH | Shanghai | itsehallinnollinen kunta |
| CN-SN | Shaanxi | maakunta |
| CN-SX | Shanxi | maakunta |
| CN-TJ | Tianjin | itsehallinnollinen kunta |
| CN-TW | Taiwan | maakunta |
| CN-XJ | Xinjiang | autonominen alue |
| CN-XZ | Tiibet | autonominen alue |
| CN-YN | Yunnan | maakunta |
| CN-ZJ | Zhejiang | maakunta |
Lisäksi Kiinan alueista oma ISO 3166-2 -koodinsa on Hongkongilla (HK), Macaolla (MO) ja Taiwanilla (TW).
Ilkka Saarela

Ilkka Saarela (s. 16. maaliskuuta 1983 Laitila) on suomalainen entinen jääkiekkoilija joka pelasi viimeisen kautensa 2008–09 Mestiksen TuTossa.
Saarela on Lukon kasvatti ja onkin pelannut suurimman osan junioriurastaan Lukon juniorijoukkueissa. Hän on pelannut myös kaksi SM-liigaottelua kaudella 2003–2004. Kaudeksi 2004–2005 Saarela siirtyi Kouvolaan ja KooKoohon jossa pelasi kolme vuotta ennen kuin siirtyi Kiruna IF:n kautta TuToon.
Ilkan isoveli on jääkiekkoilija Pasi Saarela. Veljekset pelasivat samassa ketjussa Lukossa kaudella 2003–2004, sentterinä ketjussa pelasi Quinn Hancock. Veljensä kautta Saarela onkin saanut lempinimen "Laitilan nuorempi kaurajätti". Veljensä innoittamana Saarela on myös valinnut pelinumerokseen 52.
Saarela on valmentanut TuTon A-junioreita ja valmentaa nykyisin Kaarinan HC Indiancin  edustusjokkuetta, joka pelaa Suomi-sarjaa. Hän on lopettanut aktiivisen peliuransa.
Hugo Suuri

Hugo Suuri
Hugo Suuri eli Hugo Valkoinen (ransk. Hugues le Grand, Hugues le Blanc; k. 16. kesäkuuta 956 Dourdan) oli frankkien herttua ja Pariisin kreivi sekä ensimmäisen kapetingisukuisen Ranskan kuninkaan Hugo Capet’n isä. Hugo Suuri torjui useasti mahdollisuuden nousta itse valtaistuimelle, mutta käytti suurta valtaa usean hallitsijan aikana.
Elämä

Hugo Suuri syntyi vuoden 897 aikoihin. Hänen isänsä oli Länsi-Frankian kuningas Robert I, ja myös hänen setänsä Eudes oli ollut kuninkaana. Hugo osallistui vuoden 923 Soissonsin taisteluun, jossa hänen isänsä Robert I:n joukot löivät syrjäytetyn kuningas Kaarle Yksinkertaisen, mutta Robert itse kaatui taistelussa. Hugolle tarjoutui nyt ensimmäinen tilaisuus tulla kuninkaaksi, mutta hän päättikin tukea valtaistuimelle lankoaan, Burgundin herttua Rudolfia. Rudolfin kuoltua vuonna 936 Hugo olisi jälleen voinut nousta itse valtaistuimelle, mutta hän päätti mieluummin vaikuttaa heikon hallitsijan taustalla. Hän järjesti kuninkaaksi Kaarle Yksinkertaisen 15-vuotiaan pojan Ludvig IV:n, joka antoi hänelle vastapalveluksena ”frankkien herttuan” arvon. Hugo sai jakaa Burgundin herttuakunnan hallitsijuuden yhdessä Hugo Mustan kanssa.
Suurta maa-aluetta hallinnut Hugo oli Ranskan vaikutusvaltaisin henkilö Ludvig IV:n valtakaudella, mutta Ludvig ei suostunut alistumaan pelkän nukkehallitsijan asemaan, ja he kävivät siksi jatkuvaa valtataistelua. Hugoa tuki valtataistelussa muun muassa hänen lankonsa, keisari Otto Suuri. Vuonna 945 normannit vangitsivat Ludvig IV:n ja luovuttivat hänet Hugolle, mutta Hugo vapautti Ludvigin vuotta myöhemmin. Vapautensa ehtona Ludvig joutui luovuttamaan Hugolle Laonin kaupungin. Ranskan ja Saksan piispat sekä paavi julistivat Ludvigin toiveesta Hugon erotetuksi kirkosta vuonna 948. Saadakseen päätöksen peruttua Hugo joutui vuonna 950 taipumaan sovintoon Ludvigin kanssa.
Ludvig IV:n kuoltua vuonna 954 Hugo pidättäytyi jälleen tavoittelemasta kruunua itselleen ja tuki Ludvigin alaikäisen pojan Lothairin nousua valtaistuimelle. Hugo oli tämän jälkeen käytännössä Ranskan tosiasiallinen hallitsija kaksi vuotta myöhemmin tapahtuneeseen kuolemaansa saakka. Lisäksi hän hallitsi lähes suvereenisti Akvitaniaa vuodesta 954 ja Burgundia vuodesta 956, tosin Akvitanian aiempi herttua Vilhelm kävi sotaa häntä vastaan.
Perhe

Hugon ensimmäinen puoliso Edhild oli Englannin kuningas Edvard Vanhemman tytär ja kuningas Athelstanin sisko. He menivät naimisiin vuonna 926, mutta eivät saaneet lapsia. Edhildin kuoltua Hugo nai vuonna 938 Hedwigin, joka oli Itä-Frankian kuningas Henrik Linnustajan tytär ja keisari Otto Suuren sisar. Hugo ja Hedwig saivat kuusi lasta. Heidän vanhin poikansa Hugo Capet kohosi vuonna 987 frankkien (Ranskan) kuninkaaksi. Hugon kaksi nuorempaa poikaa, Otto (Odo) ja Henrik toimivat molemmat vuorollaan Burgundin herttuoina. Neljäs poika Herbert oli Auxerren piispa. Tyttäristä Beatrice nai Barin kreivi Fredrik I:n ja Emma Normandian herttua Rikhard I:n.
Houkutusten kiihottava maku

| Houkutusten kiihottava maku Ultra Bra |
| --- | --- | --- |

EP-levyn tiedot
 Äänitetty : 24. heinäkuuta – 19. elokuuta 1995, HipNoise-studiot
 Julkaistu: 1995
 Tuottaja(t): Kerkko Koskinen ja Joel Melasniemi
 Tyylilaji: laulelma
 Kesto: 17.57
 Levy-yhtiö: Ray Milland Records
Ultra Bran muut julkaisut
|   | Houkutusten kiihottava maku 1995 | Vapaaherran elämää 1996 |
Houkutusten kiihottava maku on Ultra Bra -yhtyeen ensimmäinen julkaisu. Levynteko oli palkinto Suomen Demokraattisen Nuorisoliiton poliittisten laulujen kilpailun voitosta. Levy julkaistiin CD-EP-muodossa. EP:stä on otettu kaksi painosta, joista ensimmäisen levy on väriltään vihreä ja toisen oranssi. Levityksestä vastasi Megamania.
Kaikki EP:n kappaleet on sisällytetty vuonna 2001 julkaistulle Sinä päivänä kun synnyin -kokoelmalevylle.
Kappaleet

Veturi, taksi, valtamerilaiva – 2.31 (säv. Kerkko Koskinen, san. Pekka Lahdenmäki, sov. Kerkko Koskinen)
Avaruuden lapsia – 4.22 (säv. Kerkko Koskinen, san. Anna Tulusto, sov. Kerkko Koskinen & Joel Melasniemi)
Houkutusten kiihottava maku – 3.21 (säv. Kerkko Koskinen, san. Pekka Lahdenmäki, sov. Kerkko Koskinen & Arto Talme)
Ero – 3.00 (säv. Kerkko Koskinen, san. Anna Ahmatova (suom. Marja-Leena Mikkola), sov. Kerkko Koskinen)
Ampukaa komissaarit, nuo hullut koirat! – 3.42 (säv. Kerkko Koskinen, san. Juhana Rossi, sov. Kerkko Koskinen)
Kokoonpano > Laulajat

Terhi Kokkonen
Petriikka Pohjanheimo
Vilma Melasniemi
Anna Tulusto
Arto Talme
Olli Virtaperko
Kokoonpano > Orkesteri

Kerkko Koskinen, piano
Joel Melasniemi, kitara
Anssi Sopanen, rummut ja lyömäsoittimet
Kari Leppälä, basso
Mikko Karjalainen, trumpetti
Timo Lassy, tenorisaksofoni
Hy-Line Brown

Hy-Line Brown on Hy-Line Internationalin kehittämä kanarotu. Rotu on ollut ainoa ruskea kanarotu Suomen markkinoilla.
Hy line brown on väritykseltään ruskea, mutta rodun sisällä on huomattavaa vaihtelua. Osa kanoista on tummanruskeita, mutta toiset vaaleanruskeita. Hy line brown on kuitenkin vain päältä ruskea, eli nostettujen höyhenien alta paljastuu valkoista.
Hy line brown munii ruskeita munia. Rodun edustajat munivat hyvin ensimmäiset 18 kuukautta, minkä jälkeen muninta vähenee rajusti. Hy line brown kanoista on pyritty jalostamaan hautomavietti pois. Jotkut yksilöt saattavat kuitenkin ryhtyä hautomapuuhiin.
Hy

Hy tarkoittaa seuraavia:
armenia, ISO 639-1 -koodi hy, kieli
Helsingin yliopisto, HY, yliopisto Suomessa
historia ja yhteiskuntaoppi, lyhenne HY, peruskoulun oppiaine
Hyvinkään rautatieasema, liikennepaikkalyhenne Hy, rautatieasema Suomessa
Hyvä Ystävä, H.Y., puhuttelu kirjeessä
Uzbekistan Airways, IATA-koodi HY, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hy”, voi hakea sivunnimihaulla, laajalla sivunnimihaulla tai tekstihaulla.
Hyas

Hyas (m.kreik. Ὑας) oli kreikkalaisessa mytologiassa titaani Atlaan ja Aithran poika. Hänet surmasi nuorukaisena joko leijona, käärme tai villisika, jota hän oli metsästämässä.
Kuolemansa jälkeen jumalat nostivat Hyaan tähtikuvioksi taivaalle yhdessä leijonan kanssa – nämä luultavimmin edustavat Jousimiehen ja Leijonan tähtikuvioita. Myös veljeään syvästi surreet ja kyynelehtineet hyadit nostettiin taivaalla hyadien tähtijoukoksi Härän tähtikuvioon.
Jousimiehen ja Leijonan tähtikuviot eivät ole ylhäällä yhtäaikaa, vaan toisen noustessa toinen aina laskee. Hyadien nouseminen ja laskeminen ajoittuu puolestaan runsaiden sateiden aikaan.
Hugo Sánchez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hugo Sánchez Márquez
Syntymäaika: 11. heinäkuuta 1958 (ikä 66)
Syntymäpaikka: México, Meksiko
Pelipaikka: hyökkääjä
Pituus: 174 senttimetriä
Junioriseurat
1972–1975: UNAM
Seurat
| Vuodet | Seura | O | (M) |
| 1976–1981 | UNAM | 188 | (97) |
| 1979–1980 | → San Diego Sockers (laina) | 32 | (26) |
| 1981–1985 | Atlético Madrid | 111 | (54) |
| 1985–1992 | Real Madrid | 207 | (164) |
| 1992–1993 | América | 29 | (11) |
| 1993–1994 | Rayo Vallecano | 29 | (16) |
| 1994–1995 | Atlante | 31 | (13) |
| 1995–1996 | Linz | 20 | (6) |
| 1996 | Dallas Burn | 25 | (11) |
| 1997 | Celaya | 12 | (2) |
| Yhteensä | Yhteensä | 684 | (400) |
Maajoukkue
| 1977–1994 | Meksiko | 58 | (29) |
Valmennusura
2000: Meksiko
2000–2005: UNAM
2006: Necaxa
2006–2008: Meksiko
2009–2010: Almería
2012: Pachuca
 Seurajoukkueuran tilastot kattavat vain kansalliset sarjat.
Hugo Sánchez Márquez (s. 11. heinäkuuta 1958 México, Meksiko) on meksikolainen entinen jalkapalloilija ja nykyinen jalkapallovalmentaja.
Ura pelaajana

Sánchezia pidetään yleisesti Meksikon kaikkien aikojen parhaana pelaajana. Häntä pidetään myös yhtenä sukupolvensa parhaista hyökkääjistä maailmassa.
Sánchez edusti urallaan seuratasolla kotimaassaan UNAMia, Américaa, Atlantea ja Celayaa, Espanjassa Atlético Madridia, Real Madridia ja Rayo Vallecanoa, Yhdysvalloissa San Diego Sockersia ja Dallas Burnia sekä Itävallassa LASK Linziä. Real Madridin riveissä hän saavutti muun muassa viisi Espanjan mestaruutta ja UEFA Cupin voiton. Sánchez voitti myös viisi kertaa Pichichin Espanjan liigan parhaana maalintekijänä. Hän muodosti 1980-luvulla erään Euroopan pelätyimmistä kärkipareista Real Madridissa yhdessä Emilio Butragueñon kanssa. Meksikon maajoukkuetta hän edusti MM-kisoissa vuosina 1978, 1986 ja 1994.
Ura valmentajana

Sánchez on valmentanut kotimaassaan UNAMia ja Necaxaa. Meksikon maajoukkueen päävalmentajaksi hänet nimitettiin vuoden 2006 marraskuussa. Hänen johdollaan Meksiko voitti vuonna 2007 Copa Américassa ja Pan American Games -kisoissa pronssia ja CONCACAF Gold Cupissa hopeaa. Sánchez, joka uhosi ennen päävalmentajan pestiään johdattavansa Meksikon MM-kultaan, ei kuitenkaan onnistunut luotsaamaan maan olympiajoukkuetta Pekingin 2008 olympialaisiin ja sai potkut tehtävistään maaliskuussa 2008.
Joulukuussa 2008 Sánchez palasi valmennustehtäviin tehtyään kauden loppuun asti ulottuvan sopimuksen Primera Divisiónissa pelaavan UD Almerían päävalmentajaksi.  Sánchez johdatti seuran lopulta kaudella 2008–2009 liigassa sijalle 11. Seuraava kausi alkoi kuitenkin kehnosti ja seura voitti vain kolme kauden 15 ensimmäisestä ottelustaan. Lopullinen niitti Sánchezille oli 2–0 tappio RCD Espanyolille joulun alla ja hän sai potkut tehtävistä.
Iisjärvi

| Iisjärvi |
| --- | --- |
Valtiot:  Suomi 
Paikkakunta:  Äänekoski
Koordinaatit:  62°52′00″N, 25°43′46″E
Järvinumero:  14.422.1.003
Mittaustietoja
Pinnankorkeus:  139,2 m 
Rantaviiva:  22,5 km 
Pinta-ala:  4,29 km² 
Tilavuus:  0,023 km³ 
Keskisyvyys:  5,4 m 
Suurin syvyys:  24 m 
 fiIisjärvi 
Iisjärvi on järvi Äänekosken pohjoisosassa Keski-Suomen maakunnassa. Sen pinta-ala on 4,3 neliökilometriä. Etäisyys Jyväskylästä on 68 kilometriä pohjoiseen.
Maantiede

Iisjärven pituus kaakosta luoteeseen on 4,2 kilometriä. Järven itäranta on kaakkois–luoteissuuntainen, länsiranta on etelä–pohjoissuuntainen. Järven etelärannalla sijaitsee Räihänniemi ja luoteisrannalla Tuliniemi. Niemien välissä on 1,3 kilometrin pituinen matala vyöhyke, jolla sijaitsee useita saaria ja luotoja. Niemet ja saaret jakavat järven keskiosan laajaa selkävettä. Matalan vyöhykkeen länsi- ja itäpuolella on useita 10–15 metriä syviä alueita. Iisjärven syvin kohta, 24 metriä, sijaitsee järven kaakkoisosan Pilkanlahdella rannan läheisyydessä. Syvännettä ympäröi järven ainoa yli 20 metriä syvä alue, sen pinta-ala on kaksi hehtaaria. Iisjärven pohjoisosa jakautuu Saharinlahteen ja Ansainlahteen.
Iisjärven pinta-ala 10 metrin syvyydessä on 61 hehtaaria mutta 11 metrin syvyydessä enää 15 hehtaaria.
Iisjärven laajin saari on noin kuusihehtaarinen Kumpusaari järven kaakkoisosassa. Järven syvänne sijaitsee saaren eteläpuolella. Kumpusaaren länsipuolella sijaitsee noin 400 metriä pitkä Räihänsaari.
Iisjärven kaakkoisen syvänteen eteläpuolella sijaitsee Hiitolanmäki, jonka korkeustaso on noin 200 metriä merenpinnan yläpuolella eli runsaat 60 metriä järven pintaa korkeammalla ja noin 85 metriä syvännettä korkeammalla.
Iisjärven rannoilla on pientaloja, mutta ei juurikaan peltoja. Iisjärven luusua sijaitsee lounaisosan Joensuussa, josta lähtee Iisjoki etelään Kaijanjärveen (111,8 metriä mpy). Reitti jatkuu Alajokea Kotasen (99,5 metriä mpy) kautta Keiteleen (99,5 metriä mpy) Lintulahteen. Etäisyys Iisjärven luusuasta Lintulahteen on runsaat viisi kilometriä.
Iisjärven vesitilavuus on 23 272 000 kuutiometriä.
Iisjärvi (14.422.1.003) kuuluu Iisjoen valuma-alueeseen (14.422), joka on kolmannen jakovaiheen vesistö Kymijoen vesistössä (14). Toinen jakovaihe on Keiteleen keskiosan alue (14.42) ja ensimmäinen on Viitasaaren reitin valuma-alue (14.4). Iisjärvi on Iisjoen alueen laajin vakavesi ja ainoa, jonka pinta-ala on yli neliökilometrin. Seuraavaksi laajimmat ovat Kotanen ja Kaijanjärvi. Alueeseen kuuluu myös yhdeksän muuta vakavettä.
Iisjärvi on neljänneksi laajin Äänekosken 169:stä vähintään hehtaarin laajuisesta vakavedestä. Sitä edeltää Keitele, Kuhnamo ja Niinivesi. Iisjärveä seuraa Kiimasjärvi, Iso-Jurvo ja Naarajärvi.
Holger Petersen Dyggve

Holger Niels Petersen Dyggve, sukunimi vuoteen 1928 Petersen (11. kesäkuuta 1880 Maarianhamina – 5. syyskuuta 1954 Helsinki) oli suomalainen romaanisen filologian professori.
Henkilöhistoria

Petersen Dyggven vanhemmat olivat lennätinpäällikkö Julius August Peter Petersen ja Anna Lovisa Holmberg. Hän pääsi ylioppilaaksi 1898 (Åbo samskola) ja valmistui filosofian maisteriksi 1903 sekä lisensiaatiksi ja tohtoriksi 1925. Petersen Dyggve toimi opettajana helsinkiläisissä oppikouluissa 1904–1919. Hän oli Åbo Akademin saksan- ja ranskankielen lehtorina 1919–1920 ja toimi Helsingin nya svenska läroverketin johtajana 1920–1924 ja Helsingin ruotsalaisen normaalilyseon vanhempana lehtorina 1922–1938. Petersen Dyggve oli Helsingin yliopiston dosenttina 1925–1938 ja romaanisen filologian ylimääräisenä professorina 1938–1950. Hän oli Suomen tiedeseuran jäsen vuodesta 1937.
Petersen Dyggve oli naimisissa vuodesta 1907 Elsa Maria Ulrika Salénin (k. 1953) kanssa. Heidän poikansa Lars Erik Petersen Dyggve (s. 1908) oli lääketieteen ja hammaslääketieteen lisensiaatti.
Petersen Dyggve julkaisi oppikirjoja, toimitti ranskalais-ruotsalaisen sanakirjan sekä käänsi ruotsin kielelle ranskalaisen kirjailijan François Rabelais'n teoksia.
Teoksia

Deux versions de la vie de saint Eustache en vers français, väitöskirja. 1925
Recueil de lectures françaises : cours supérieur. Söderström, Helsingfors 1929, 2. édition corrigée 1945
Onomastique des trouvères. Suomalainen tiedeakatemia, Helsinki 1934
Tysk hjälp-bok. Söderström, Helsingfors 1935
Moniot d'Arras et Moniot de Paris : trouvères du XIII[sup e] siècle : edition des chansons et étude historique. Société néophilologique de Helsinki, Helsinki 1938
Nordfranska herrehus och Frankrikes medeltida litteratur. Helsingfors 1938
Fransk-svenskt lexikon ; utgivet av Holger Petersen-Dyggve under medverkan av Nils Sund. Söderström, Helsingfors 1941, 3. uppl. Natur och kultur, Stockholm 1959
Trouvères et protecteurs de trouvères dans les cours seigneuriales de France : Vieux-Maisons, Membrolles, Mauvoisin, Trie, L'Isle-Adam, Nesle, Harnes. Suomalainen tiedeakatemia, Helsinki 1942
Gace Brulé : trouvère champenois : édition des chansons et étude historique. Société néophilologique de Helsinki, Helsinki 1951
Deutsches Lesebuch : für die Oberklassen. Söderström, Helsingfors 1952
Tysk hjälpreda. Söderström, Helsingfors 1952
Natur och kulturs handlexikon: Fransk-svenskt. Natur och kultur, Stockholm 1963
Käännöksiä

François Rabelais : Den Store Gargantuas förskräckliga leverne ; översättning från franskan av Holger Petersen Dyggve ; illustrerad med teckningar av Gustave Doré. Söderström, Helsingfors 1944
François Rabelais : Gyckelmakaren Panurge och hans giftasfunderingar ; översättning från franskan av Holger Petersen Dyggve ; illustrerad med teckningar av Gustave Doré. Söderström, Helsingfors 1946
François Rabelais : Den märkvärdiga resan till Bacbuc ; översättning från franskan av Holger Petersen Dyggve ; illustrerad med teckningar av Gustave Doré. Söderström, Helsingfors 1948
François Rabelais : Pantagruel : de törstigas konung ; översättning från franskan av Holger Petersen Dyggve ; illustrerad med teckningar av Gustave Doré. Söderström, Helsingfors 1948
François Rabelais : Den gudomliga flaskans orakel ; övers. från franska av Holger Petersen Dyggve ; illustrerad med teckningar av Gustave Doré. Söderström, Helsingfors 1949
Äktenskapets femton fröjder ; övers. från franskan av Holger Petersen Dyggve. Fahlcrantz & Gumaelius, Stockholm 1951, suomeksi Avioliiton viisitoista iloa ; Holger Petersen Dyggven ruotsinnoksesta suom. Kristiina Kivivuori. Gummerus 1966
Margareta av Navarra : Heptameron : en samling noveller ; övers. från franskan av Holger Petersen Dyggve. Söderström, Helsingfors 1954
Brantôme : Högförnäma damer ; övers. från franskan av Holger Petersen Dyggve. Söderström, Helsingfors 1954
Rabelais ; i urval av Victor Svanberg ; till svenska av Holger Petersen Dyggve. Söderström, Helsinki 1966
Hyasinttipapu

| Hyasinttipapu |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Hyasinttipavut Lablab
Laji::  purpureus
Kaksiosainen nimi
 Lablab purpureus  (L.) Sweet (1826) 
Synonyymit
 Dolichos lablab L. 
Katso myös
   Hyasinttipapu Commonsissa 
Infobox OKVirheellinen NIMI-arvo: 
Hyasinttipapu eli lablab (Lablab purpureus) on hernekasveihin kuuluva kasvilaji. Se on yleensä monivuotinen, harvoin yksivuotinen kiipeävä köynnös, joka kasvaa 1–6 metriä pitkäksi. Kukat ovat karmiinin-, violetin- tai valkoisenvärisiä tai violetinkirjavia.
Hyasinttipapu esiintyy alkuperäisenä Intiassa, Afrikan keski- ja eteläosassa sekä tulokkaana muun muassa Amerikassa, monissa Aasian maissa, Australiassa ja Oseaniassa. Sitä viljellään muun muassa ravintokasvina.
Iisii

| ”Iisii” Elastinen |
| --- | --- | --- |

Singlen tiedot
 Albumilta: Joka päivä koko päivä
 Julkaistu: 13. helmikuuta 2013
 Tuottaja(t): Elastinen, Osmo Ikonen
 Tyylilaji: rap
 Kesto: 03.15
 Levy-yhtiö: Rähinä
Elastisen muut singlet
| ”Jos mä oisin sun mies” 2012 | ”Iisii” 2013 | ”Loppuviikko” 2013 |
"Iisii" on 13. helmikuuta 2013 julkaistu ensimmäinen single suomalaisen rap-artisti Elastisen neljänneltä sooloalbumilta Joka päivä koko päivä.
Kappaleesta julkaistiin musiikkivideo, jonka ohjasi MVP74 ja jolla nähdään muun muassa rap-artistit Iso H, Andu ja Timo Pieni Huijaus.
Tekijät

Sävellys: Elastinen, Osmo Ikonen
Sanoitus: Elastinen
Basso: Osmo Ikonen, Esa Mäkynen
Taustalaulu: Wava
Tuotanto: Elastinen, Osmo Ikonen
Äänitys: Elastinen, Iso H
Miksaus, masterointi ja avustava tuotanto: Iso H
Listasijoitukset

Suomen virallinen latauslista: 6.
Hyvyysluku

Hyvyysluku (myös Q-arvo) on värähtelijään varastoituneen energian ja yhdessä jaksossa häviävän energiamäärän suhde.
Hyvyysluku on dimensioton suure, joka kuvaa värähtelyn amplitudin suhdetta värähtelyn vaimenemiseen.
Hyvyysluvun käänteisarvo on vaimennuskerroin.
Suuri hyvyysluku tarkoittaa, että järjestelmä värähtelee resonanssitaajuudellaan voimakkaasti, mutta siitä poikkeavilla taajuuksilla hyvin vähän. 
Pieni hyvyysluku tarkoittaa, että järjestelmä värähtelee heikommin, mutta resonanssialue on laajempi.
Mitä kitkattomammin esimerkiksi heiluri liikkuu edestakaisin, tai mitä suurempi värähtelevän RLC-resonanssipiirin reaktanssi on verrattuna värähtelyä vaimentavaan resistanssiin, sitä suurempi sen hyvyysluku on.
Hyvyysluvun  Q sijasta alan kirjallisuudessa käytetään myös vaimennusvakiota  D ja vaimennuskerrointa  d.
Näiden välillä vallitsee yhteys
Vahvistinkytkennöissä hyvyysluku pyritään pitämään pienenä, jotta vältyttäisiin kytkennän värähtelemiseltä. Oskillaattoreissa puolestaan pyritään useissa sovelluksissa mahdollisimman suureen hyvyyslukuun, jolloin kohinataso jää matalaksi ja taajuus voidaan määrittää mahdollisimman tarkasti. Toisaalta värähtelijän käynnistyminen hidastuu; värähtelyamplitudi kasvaa aikavakiolla  {\tau }=Q/f, jossa Q on hyvyysluku ja f värähtelytaajuus. Esimerkiksi pietsosähköisen kvartsikiteen hyvyysluku voi olla sata tuhatta.
Sähköisen RLC-resonanssipiirin kaistanleveys  B voidaan laskea hyvyysluvun  Q ja keskitaajuuden  \omega _{0} avulla
Myös kaiuttimen bassoresonanssin voimakkuus ilmaistaan hyvyysluvun avulla. Useimmiten kaiutinelementin kotelo pyritään mitoittamaan siten, että bassotoiston vaste ulottuu mahdollisimman matalille taajuuksille suorana. Tällaisen Butterworth-kytkennän hyvyysluku on 0,707. Suurempi hyvyysluku aiheuttaa sen, että kaiutin jää hetkeksi värähtelemään ominaistaajuudellaan muita taajuuksia voimakkaammin ja toisto muuttuu epätarkaksi. Pienemmillä arvoilla puolestaan käy niin, että kaiutinelementin värähtely vähenee ja bassotoisto yltää matalammille taajuuksille, mutta voimakkuus heikkenee.
Ikarían lentoasema

Ikarían lentoasema ”Ikaros” (kreik. Κρατικός Αερολιμένας Ικαρίας «Ίκαρος», Kratikós Aeroliménas Ikarías «Íkaros», IATA: JIK, ICAO: LGIK, YPA: ΚΑΙΡ) on kansallinen lentoasema Ikarían saarella Kreikassa.
Lentoasema otettiin käyttöön 14. kesäkuuta 1995. Se on omistettu kreikkalaisen mytologian Ikarokselle, joka on antanut nimensä koko saarelle.
Lentoasema sijaitsee saaren koilliskärjessä noin 12 kilometriä koilliseen saaren pääkaupungista Ágios Kírykoksesta ja noin 52 kilometriä Évdiloksesta. Lentokentän kiitotien pituus on 1 381 metriä ja leveys 30 metriä.